காளை மாடுகள் ஒரு வண்டியை இழுத்துச் சென்றன. அப்போது இரு சக்கரங்களின் இருசுவானது சத்தம் எழுப்பியது. இதனால் கோபமடைந்த வண்டியை ஓட்டியவன் இறங்கி வண்டி மீது சாய்ந்து கொண்டு சத்தமாக "நீ ஏன் சத்தம் எழுப்புகிறாய்? பாரத்தை சுமப்பவர்கள் எந்த ஒரு சத்தத்தையும் எழுப்பவில்லையே!" என்றான். .நீதி: அதிகம் பாதிக்கப்பட்டவர்கள் மிக குறைவாகவே அழுகிறார்கள்..காற்றுக்கும், சூரியனுக்கும் இடையில் ஒரு விவாதம் ஏற்பட்டது. இரண்டும் தாம் தான் வலிமையானவை என்று கூறின. இறுதியாக ஒரு பயணி மீது தங்களது சக்தியை உபயோகிக்க அவை முடிவு செய்தன. அப்பயணியின் மேலங்கியை யார் சீக்கிரம் உடலிலிருந்து பிரித்து விழா வைக்கிறார்கள் என்று காணலாம் என முடிவு செய்தன. காற்று முதலில் முயற்சித்தது. தாக்குதலுக்கு தனது முழு வலிமையையும் பயன்படுத்தியது. ஒரு பெரும் சூறாவளியாக மனிதனை தாக்கியது. எனினும் அவன் தனது மேலங்கியை இறுக்கமாக பிடித்துக் கொண்டான். காற்று எந்த அளவுக்கு வேகமாக வீசியதோ அந்த அளவுக்கு இறுக்கமாக அப்பயணி மேலங்கியை தன் மீது சுற்றிக் கொண்டான். பிறகு சூரியனின் முறை வந்தது. முதலில் பயணி மீது எளிதாக சூரியன் கதிரை வீசியது. உடனேயே தனது மேலங்கியை கழட்டிய அந்த மனிதன் தனது தோள் பட்டையில் அதை போட்டுக் கொண்டு நடக்க ஆரம்பித்தான். பிறகு சூரியன் தனது முழு சக்தியையும் பயன்படுத்தி கதிரை வீசியது. சில அடிகளை எடுத்து வைத்ததற்கு பிறகு அவன் அந்த மேலங்கியை மகிழ்ச்சியுடன் தூக்கி எறிந்தான். பாரம் குறைந்தவனாக தனது பயணத்தை முடித்தான்..நீதி: ஒருவனை வருத்தி ஒரு செயலை செய்ய வைப்பதை விட அன்பால் ஒரு செயலை செய்ய வைப்பது சிறந்தது..ஒரு மக்கள் கூட்டமானது பெண் தெய்வம் திமேத்தருக்கு ஒரு காளையை பலியிட்டனர். அகண்ட பரப்பில் இலைகளை தூவினர். மேசைகளில் தட்டுகளில் மாமிசம் வைக்கப்பட்டது. பேராசை கொண்ட ஒரு சிறுவன் மாட்டு குடல் நாளங்களை வயிறு முட்ட முழுவதுமாக உண்டான். வீட்டுக்கு செல்லும் வழியில் அவனுக்கு வயிற்று வலி ஏற்பட்டது. தனது தாயின் மடியில் விழுந்தவன் வாந்தி எடுத்தான். "நான் இறக்க போகிறேன் தாயே, எனது அனைத்து குடல் நாளங்களும் வெளியே விழுகின்றன" என்றான். தாய் அளித்த பதிலானது "தைரியமாக அனைத்தையும் வாந்தி எடுத்து விடு. எதையும் வைத்துக் கொள்ளாதே. நீ வாந்தி எடுப்பது உனது குடல் நாளங்கள் அல்ல. அவை காளையின் குடல் நாளங்கள்" என்றான்..நீதி: ஓர் ஆதரவற்றவரின் சொத்தை ஊதாரித் தனமாக செலவு செய்த ஒருவன், அதை திருப்பிச் செலுத்த வேண்டும் என்ற நிலை வரும் போது அழுகிறான்.